На основу препознатих потреба социјално угрожених лица у општини Бела Паланка и опредељености општине да узме учешће у пројекту који спроводиArbeiter-Samariter-Bund Deutschland e.V. (АСБ), а финансира Немачко министарство спољних послова у оквиру пројекта“Више социјалног кроз више економског- Социјално-економска помоћ изузетно угроженим породицама и локалним пружаоцима социјалних услуга у 4 пројектне општине у Србији” а, позивајући се на одлуку о финансирању гранта број **SRB2001** *,* Комисија за избор корисника за доделу средстава намењених за набавку и доделуе кономских грантова угроженим породицама, образована решењем директора АСБ за Србију, дана 07.07.2020. објављује

**ЈАВНИ ПОЗИВ**

**За подношење пријава за набавку и доделу економских грантова**

**I Предмет Јавног позива**

Предмет Јавног позива је додела помоћи у виду доделе економских грантова и то кроз набавку и доделу пољопривредне опреме (пластеника) и материјала за развој и унапређење доходовних активности социјално угроженим лицима, која имају пребивалиште/боравиште на територији општине Бела Паланка, укључујући чланове њиховог породичног домаћинства, а неопходна им је помоћ у циљу побољшања услова живота и која испуњавају прописане услове и мерила за избор корисника(у даљемтексту: Корисник).

Овим јавним позивом предвиђена је додела 20 (двадесет) економских грантова социјално угроженим лицима.

Помоћ је једнократна и бесповратна и одобрава се у пољопривредној опреми или материјалу за побољшање услова живота социјално угрожених лица, кроз доходовне активности у износу од 1.150,00 до 1.400,00 евра са ПДВ-ом (у динарској противвредности према средњем званичном курсу Народне банке Србије по датуму издате профактуре добављача) по породичном домаћинству Корисника.

**II Корисници**

Корисници помоћи су социјално угрожена лица која имају боравиште / пребивалиште на територији општине Бела Паланка и чланови њихових породичних домаћинстава.

**III Услови за избор корисника**

Помоћ при набавци и додели економских грантова може бити додељена социјално угроженом лицу и члановима његовог породичног домаћинства под следећим условима:

1. Да су без редовних месечних прихода или породица остварује приходе мање од износа довољног за задовољавање основних животних потреба, по основу минималног износа потрошачке корпе за предходни квартал;
2. Да у породици има макар један радно способан члан домаћинства;
3. За пољоприведну делатност – да је власник или закупац земљишта за покретање или обављање пољопривредне делатности;
4. Да за наведено земљиште има обезбеђен приступ водоснабдевању;
5. Да има елементарног искуства у пластеничкој или производњи култура на отвореном;
6. Да 2019. године домаћинство **није користило** програм доделе помоћи са овог пројекта (исти избор финансирања).

**IV Критеријуми за избор корисника**

Ред првенства за избор Корисника утврђује се на основу броја бодова које Корисник као Подносилац пријаве оствари и на основу теренске посете од стране Комисије а према следећим мерилима:

1. Материјална угроженост (20 бодова):
   1. Без прихода: **15 бодова,**
   2. Приходи испод минималног износа потрошачке корпе, у односу на број чланова домаћинства: **10 бодова,**
   3. Проходи изнад минималног износа потрошачке корпе, у односу на број чланова: **0 бодова,**
   4. У породици постоји више чланова који су на евиденцији Националне службе за запошљавање: **5 бодова;**
2. Социјална угроженост (45 бодова):
   1. Ако у породици има некога ко је корисник додатка за туђу негу и помоћ, има деце са посебним потребама или породица која се непосредно стара о неспособном члану домаћинства: **10 бодова;**
   2. Усвојитељске и хранитељске породице или породице са трудницом: **5 бодова;**
   3. Децa предшколског и школског узраста: 1 дете: **5 бодова**, 2 деце: **10 бодова**, 3 и више деце: **15 бодова**;
   4. Деца до завршетка редовног школовања: **5 бодова**;
   5. Једнородитељске породице: **5 бодова;**
   6. Породице где је жена носилац домаћинства: **5 бодова;**
3. Породице са бар једним чланом који претходно искуство у обављању пољопривредних активности, односно породице које поседују било какве засаде у пластенику или на отвореном: до **25 бодова**,
4. Да нису корисници помоћи у пројектима из области пољопривреде више од три пута: први пут, **10 бодова,** други пут, **5 бодова,** трећи пут, **0 бодова.**

Теренском посетом биће потврђена социјално-материјална угроженост подносиоца, способност за обављање пољопривредне делатности и постојање услова за бављење пластеничком производњом. По основу теренске посете биће додељено **до 25 бодова.**

**V Предност при бодовању**

Ако два или више подносилаца пријаве имају исти број бодова, предност ће имати Подносилац пријаве који има већи број издржаваних чланова домаћинства, односно већи број деце испод 18 година респективно. Уколико више подносилаца пријаве са истим бројем бодова има исти број издржаваних чланова домаћинства, додатни критеријуми предности биће адекватност парцеле за инсталацију пластеника и искуство у обављању пољопривредне делатности.

**VI Пријава на Јавни позив**

Подносилац пријаве за себе и чланове породичног домаћинства доставља следећа документа:

1. Уредно попуњен и потписан образац пријаве са припадајућим изјавама;

2. Фотокопију личне карте за све чланове породичног домаћинства са 18 и више година (очитане, уколико је у питању биометријска лична карта са чипом), или фотокопију другог документа којим се утврђује идентитет за чланове домаћинства млађе од 18 година;

Комисија за избор корисника може од Подносиоца пријаве тражити неопходне доказе ради утврђивања чињеница и околности потребних за доношење правилне и законите одлуке.

Докази се подносе у фотокопији, стим да Комисија за избор корисника може од Подносиоца пријаве на Јавни позив тражити оригинална документа на увид.

**VII Поступак избора корисника**

Од подносиоца пријаве **Комисија за избор корисника током вршења селекције може тражити следећа документа**:

1. Доказ о приходима:

- Потврда о незапослености из Националне службе за запошљавање за незапослене чланове породичног домаћинства регистроване у Националној служби за запошљавање, у случају да се ради о незапосленом члану породичног домаћинства који није регистровано код Националне службе за запошљавање.

- Потврда из РФПИОЗ да немају уплата по основу делатности;

- За запослене потврда послодавца о висини примања у месецу који претходи месецу подношења пријаве на Јавни позив,

- За пензионере, чек од пензије за месец који претходи месецу објављивања овог Јавног позива,

2. За чланове породичног домаћинства узраста 15 - 26 година - доказ о школовању (потврда надлежне образовне инсистуције о школовању), уколико ови чланови породичног домаћинства нису на школовању - доказе о приходима;

3. Доказ за породично домаћинство са дететом са инвалидитетом или сметњама у развоју - Решење Комисије за категоризацију деце или мишљење интер-ресорне комисије за децу са телесним инвалидитетом или сметњама у развоју;

1. Решење о остваривању права на додатак за туђу негу и помоћ;
2. Доказ о власништву или закупу земљишта(на минимум 2 године) на ком је могућа инсталација пластеника;
3. Изјава да поред непокретности коју користи за живот, не поседује друге непокретности;

Докази из става 1. овог члана подносе се у фотокопији, с тим да Комисија за избор корисника може од Подносиоца пријаве на Јавни позив тражити оригинална документана увид.

Поред доказа наведених у ставу 1. овог члана, Комисија за избор корисника може од Подносиоца пријаве тражити и друге неопходне доказе ради утврђивања чињеница и околности потребних за доношење правилне и законите одлуке.

**VIII ПОСТУПАК ЗА ДОДЕЛУ ПОМОЋИ**

Образац пријаве на јавни позив и обрасци изјава преузимају се у Одељењу за привреду и локално-економски развој ОУ Бела Паланка, ул. Српских владара бр.60, одговорно лице Јасмина Голубовић, тел. 018 855 400.

Пријаву поднету након истека рока за подношење пријава из Јавног позива, Комисијане разматра, већ исту решењем одбацује, као неблаговремену.

Ако пријава садржи неки формални недостатак који спречава поступање по истој или ако је неразумљива или непотпуна, Подносилац се писаним путем позива да уочене недостатке отклони у року од 8 (осам) дана, уз упозорење на последице пропуштања.

Пријаву у погледу које Подносилац не отклони недостатке и то у року одређеном уставу 2. овог дела, Комисија не разматра, већ исту решењем одбацује, као неуредну.

Пријаву у погледу које Подносилац отклони уочене недостатке, у року из става 2. овог дела, Комисија сматра као да је од почетка била уредна.

Саставни део овог Јавног позива је листа делатности које неће бити финансиране.

Пријаву која не садржи формални недостатак или у погледу које је поступљено у складу са делом VIII овог Јавног позива, Комисија разматра и утврђује испуњеност услова из дела III овог Јавног позива.

Пријаву у погледу које нису испуњени услови из дела III овог Јавног позива, Комисија не бодује, већ исту решењем одбија, као неосновану.

Против решења Комисије из става 2. Овог дела, заинтересовано лице може уложити жалбу у рокуод 8 дана од дана достављања наведеног решења.

У погледу пријава код којих су испуњени услови из дела III овог Јавног позива, Комисија врши бодовање, у складу са мерилима из IV и V овог Јавног позива.

Уколико члан, односно чланови породичног домаћинства Подносиоца пријаве премину до утврђивања Предлога листе Корисника за доделу Помоћи, исти неће бити разматрани, нити бодовани.

У случају да премине Подносилац пријаве, Комисија разматра остале чланове домаћинства.

Уколико до утврђивања Предлога листе Корисника за доделу Помоћи Подносилац пријаве пријави новорођеног члана, односно чланове домаћинства, Комисија исте разматра и бодује. Приликом утврђивања Предлога листе Корисника за доделу Помоћи, Комисија узима у обзир онај број чланова домаћинства који је Подносилац пријаве навео у пријави на Јавни позив, осим када су у питању преминули или новорођени чланови.

Уколико Подносилац пријаве до утврђивања Предлога листе Корисника за доделу Помоћи, достави доказе о томе да он или неко од чланова његовог породичног домаћинства болује од болести од већег социо-медицинског значаја, односно уколико неко од њих, након подношења пријаве на Јавни позив оболели од болести од већег социо-медицинског значаја, Комисија наведено узима у обзир приликом разматрања и бодовања пријава.

На основу броја бодова које Подносилац пријаве оствари према мерилима из дела. IV и V. овог Јавног позива Комисија утврђује предлог листе Корисника за доделу Помоћи (у даљемтексту: Предлог листе).

Предлог листе Комисија објављује на огласној табли сајтовима општине Бела Паланкаи организације АСБ као и на огласној табли.

На Предлог листе Подносилац пријаве може уложити приговор Комисији, у року од 8 дана) дана од дана истека рока за подношење приговора.

Комисија је обавезна да о пристиглим приговорима одговори у року од 15 дана од дана истека рока за подношење приговора.

Након провере навода из приговора и утврђивања чињеничног стања, односно након истека рока за одговор на приговоре, Комисија утврђује коначну листу Корисника Помоћи (у даљем тексту: Коначна листа).

Коначну листу Комисија објављује на огласној табли сајтовима општине Бела Паланка и организације АСБ као и на огласној табли.

На основу Коначне листе Комисија доноси одлуку о додели Помоћи кроз доходовне активности (у даљем тексту:Одлука) која се доставља лицима која су обухваћена Одлуком.

Лица из става 1. овог дела имају право жалбе на Одлуку организацији АСБ,преко Комисије, у року од 8 дана од дана достављања Одлуке.

На основу Одлуке из овог Јавног позива, Arbeiter-Samariter-BundDeutschlande.V. (АСБ) и корисник Помоћи закључују уговор о додели Помоћи којим се регулишу међусобна права и обавезе потписника уговора и којим је утврђен рок од најмање две године у коме корисник додељену помоћ не сме отуђити, поклонити или уништити.

**IX Подношење пријава на Јавни позив**

Заинтересована лица подносе пријаве на Јавни позив са потребним доказима Комисији за избор корисника за доделу помоћи, у року од 15 дана од дана објављивања Јавног позива.

Документација се доставља преко Одељења за привреду и локално економски развој општине Бела Паланка на адреси Карађорђева 28, радним данима од 9 до 15 сати или путем препоручене поште на адресу:

**Општина Бела Паланка, Одељење за привреду и локално-економски развој**

**АСБ, комисија за избор корисника за општину Бела Паланка**

**Карађорђева 28**

**18310 Бела Паланка**

Са напоменом: ,,За јавни позив – набавка и додела економских грантова за социјално угрожена лица у оквиру пројекта “Више социјалног кроз више економског- Социјално-економска помоћ изузетно угроженим породицама и локалним пружаоцима социјалних услуга у 4 пројектне општине у Србији”– НЕ ОТВАРАТИ”.

Рок за подношење пријаве са потребним изјавама је **22.07.2020**.

Образац пријаве и обрасци изјава, могу се преузети у Одељењу за привреду и локално-економски развој општине Бела Паланка од 07.07.2020.радним данима у времену од 9 до 15 сати.

Бр: 320-21/2020-IV/04

У Белој Паланци, 07.07.2020.